રાજકોટથી 28 કિલોમીટર દૂર હિરાસર પાસે અદ્યતન ઍરપોર્ટ બનાવવાની મંજૂરી મળી ચૂકી છે. રાજકોટના વર્તમાન ઍરપોર્ટની ક્ષમતા મર્યાદિત હોઈ તેને વિકસાવવાનું શક્ય ન હોવાથી હિરાસર ખાતે આશરે રૂા. 1400 કરોડના કુલ ખર્ચે ઍરપોર્ટ આંતરરાષ્ટ્રીય સ્તરનું ઍરપોર્ટ બનાવવાની ઍરપોર્ટ અૉથોરિટીની નેમ છે, જેમાં ગ્રીનફિલ્ડ કોરિડોર સહિત ઍરપોર્ટ બિલ્ડિંગ, રન-વે અને અન્ય માળખાકીય સુવિધાઓ પાછળ આશરે રૂા. 797 કરોડનો ખર્ચ થવાની ઍરપોર્ટ અૉથોરિટીની ધારણા છે.